কাৰ্বি আংলঙৰ ডকমকাত সংঘটিত হোৱা ঘটনা সন্দৰ্ভত ইয়াৰ গোচৰ প্ৰক্ৰিয়া আদালতৰ মজিয়াত চলি থকাৰ মাজতে পুনৰ একেধৰণৰ এক ঘটনা সংঘটিত হয় অসম-মেঘালয় সীমান্তত।
উল্লেখযোগ্য যে শনিবাৰে অৰ্থাৎ ৯ ছেপ্টেম্বৰত অসমৰ জনস্বাস্থ্য কাৰিকৰী বিভাগৰ বিষয়া-কৰ্মচাৰীৰ এটা ১৫ জনীয়া দলক অসম-মেঘালয় সীমান্তত বকোৰ পৰা প্ৰায় ২৬ কি. মি. নিলগত মালাংকোণাত প্ৰায় ২০০ জনীয়া এটা দলে আক্ৰমণ কৰে।
প্ৰাপ্ত তথ্য মতে অসমৰ জনস্বাস্থ্য কাৰিকৰী বিভাগৰ মুখ্য অভিযন্তা সৌম্য কুমাৰ বৰুৱাসহ এটা ১৫ জনীয়া দল অসম-মেঘালয় সীমান্তৰ মালাংকোণাত ৰূপায়ণ হৈ থকা হৌ-হোৱাৰ জলপ্ৰপাত আঁচনিৰ বুজ ল'বলৈ উপস্থিত হৈছিল।
কিন্তু সেই সময়তে উক্ত স্থানত হৌ-হোৱা জলপ্ৰপাত আঁচনি ৰূপায়ণত বাধা প্ৰদান কৰা লোক সকল উপস্থিত হৈ আঁচনি ৰূপায়ণৰ বুজ ল'বলৈ যোৱা জনস্বাস্থ্য কাৰিকৰী বিভাগৰ ১৫ জনীয়া দলটোক প্ৰায় ২০০ জনীয়া এটা দলে প্ৰহাৰ কৰে।
আনহাতে ঘটনা সন্দৰ্ভত জনস্বাস্থ্য কাৰিকৰী বিভাগৰ দলটোৱে বকো থানাত এখন এজাহাৰ দাখিল কৰিছে বুলি জানিব পৰা গৈছে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
